text: Lo Collet Digital: 22ena TROBADA DE GEGANTS D'ALFORJA 270915
  Després d'una nit de llamps i trons i aiguats al sud del Baix Camp, ens hem arribat a Alforja per gaudir d'una bonica trobada de gegants. Abans però, un esmorzar que recordarem força temps, ens ha amenitzat la matinal. Pa, cansalada, llangonissa, botifarra cuit a la brasa, amb beguda a dojo, i de postres coca amb crema. Tot plegat boníssim! Passades les 11h, amb el cel a mitges, els gegants s'han anat col·locant a l'Avinguda Catalunya. Les Colles participants han estat les següents: l'Aleixar, Prades, la Selva, Colldejou, Horts de Miró de Reus, Pere Mata de Reus, Les Borges del Camp, Leganés, Pollença i Alforja. D'especial interès haver comptat amb els gegants de Leganés i Pollença. Passades les 12h del migdia els gegants, els nanos, les manotes i la gent ha començat a tombar pels bonics carrers de la vila. Hem passat per dos llocs emblemàtics: la plaça de l'Ajuntament i la plaça del Casal d'Avis.
  Entremig una bona aturada per beure una miqueta i pica patates. Finalment, després de serpentejar i poder ser una mica més conscient de la importància de les cases de la part vella del poble, hem tornar al punt de partida a la zona esportiva. Allà, les colles han estat presentades una a una. Igualment, ens han ofert un ball de lluïment. S'han entregat els records a cada colla, l'alcalde Juanjo ha agraït a la gent la seva participació i hem fet una ballada conjunta allà mateix. Per cert; s'ha sortejat un pernil que s'ha endut la colla de Pollença. Després ja ens han donat total llibertat per anar a votar! Al final la pluja ha respectat la trobada.